rejauldu/bengali-wikipedia huggingface dataset:
তানজানিয়া–ভিয়েতনাম সম্পর্ক, তানজানিয়া এবং ভিয়েতনাম এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬০ এর দশকে এই দুই দেশের মাঝে কূটনৈতিক সম্পর্ক  স্থাপিত হয়।   অর্থনৈতিক সম্পর্ক  ২০১৪ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৫৬ মিলিয়ন (১৫.৬ কোটি) মার্কিন ডলার। এর মাঝে, তানজানিয়ায় ভিয়েতনামের রপ্তানি আয় ছিল ১০৫ মিলিয়ন (১০.৫ কোটি) মার্কিন ডলার। তানজানিয়ায়, ভিয়েতনামের প্রধান রপ্তানি পণ্যগুলো হল; সিমেন্ট ক্লিংকার এবং চাল। ফিলিপাইন এর পর, তানজানিয়া হল, ভিয়েতনামের চালের দ্বিতীয় বৃহত্তম ক্রেতা।   ২০১৫ সালে এই দুই দেশের দ্বিপাক্ষিক বাণিজ্যের পরিমাণ বৃদ্ধি পেয়ে দাঁড়ায় ২০৫ মিলিয়ন (২০.৫ কোটি) মার্কিন ডলারে। এ বছর পূর্বের বছরগুলোর তুলনায়, ভিয়েতনামে, তানজানিয়ার রপ্তানি আয়ের পরিমাণ বৃদ্ধি পায়। ভিয়েতনাম, তানজানিয়ার কাজু বাদামের দ্বিতীয় বৃহত্তম খরিদ্দার। এছাড়াও, তানজানিয়ার তুলার তৃতীয় বৃহত্তম ক্রেতা হল ভিয়েতনাম।   বিদেশি বিনিয়োগ  হ্যালোটেল হল, তানজানিয়াতে পরিচালিত হওয়া একমাত্র ভিয়েতনামের বাণিজ্যিক প্রতিষ্ঠান। প্রতিষ্ঠানটি ৭০০ মিলিয়ন (৭০ কোটি) মার্কিন ডলারের প্রারম্ভিক বিনিয়োগ করেছে দেশটিতে। হ্যালোটেল, ভিয়েতনামের রাষ্ট্রীয় মালিকানাধীন প্রতিষ্ঠান। এই প্রতিষ্ঠানটি, তানজানিয়ার, গ্রামাঞ্চলে তাদের সেবা এবং সুযোগ সুবিধা দেয়ার প্রতিশ্রুতি দেয় এবং এর প্রেক্ষিতে তানজানিয়া প্রতিষ্ঠানটিকে, তানজানিয়াতে ব্যবসা চালু করার জন্য অনুমতি পায় এবং তানজানিয়া সরকারের কাছ থেকে এর লাইসেন্স পায়। ২০১৪ সালে, তানজানিয়ার রাষ্ট্রপতি, জাকায়া কিকওয়েতের, ভিয়েতনামে রাষ্ট্রীয় সফরের সময় হ্যালোটেল এ লাইসেন্স লাভ করে।  ২০১৬ সালের মার্চ মাসে ভিয়েতনামের রাষ্ট্রপতি, ট্রুং তান সাং এর তানজানিয়া সফরের সময়, তার সফরসঙ্গী হিসেবে ভিয়েতনামের বেশ কয়েকজন ব্যবসায়ী তানজানিয়াতে যান। এই ব্যবসায়ী দলের উদ্দেশ্য ছিল, তানজানিয়াতে ব্যবসা ও বিনিয়োগের পরিবেশ এবং সম্ভাবনা যাচাই করে দেখা। ভিয়েতনামের এই ব্যবসায়ী দল তানজানিয়ার বিশেষ রপ্তানি প্রক্রিয়াকরণ অঞ্চল পর্যবেক্ষণ করেন। তানজানিয়ায় বিনিয়োগের পরিবেশে দলটি সন্তুষ্ট হয়, এবং পূর্ব আফ্রিকাতে ভিয়েতনামের পণ্য রপ্তানির জন্য তানজানিয়াকে নিজেদের প্রবেশদ্বার বানানোর ব্যাপার আশাবাদ ব্যক্ত করে।   কূটনৈতিক সম্পর্ক  ১৯৬৫ সালে, ভিয়েতনাম এবং তানজানিয়ার মাঝে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়।   তানজানিয়ার রাজধানী দারুস সালাম-এ ভিয়েতনামের একটি স্থায়ী দূতাবাস রয়েছে। মূলত, এই দূতাবাসের মাধ্যমেই ভিয়েতনাম, সমস্ত পূর্ব আফ্রিকার সাথে নিজেদের কূটনৈতিক যোগাযোগ বজায় রাখে এবং বিভিন্ন কূটনৈতিক কার্যক্রম সম্পন্ন করে থাকে। কিন্তু ভিয়েতনামে, তানজানিয়ার কোন দূতাবাস নেই। চীনের রাজধানী বেইজিং-এ অবস্থিত তানজানিয়ার দূতাবাসের নিকট, ভিয়েতনাম সম্পর্কিত সকল কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে। এই দূতাবাসের মাধ্যমেই তানজানিয়া, ভিয়েতনামের সাথে কূটনৈতিক যোগাযোগ এবং সম্পর্ক বজায় থাকে।   তথ্যসূত্র  বিষয়শ্রেণী:তানজানিয়ার দ্বিপাক্ষিক সম্পর্ক বিষয়শ্রেণী:ভিয়েতনামের দ্বিপাক্ষিক সম্পর্ক বিষয়শ্রেণী:তানজানিয়া–ভিয়েতনাম সম্পর্ক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। যুক্তিসঙ্গত কারণসহ অপসারণ প্রস্তাব দেওয়ার অনুরোধ করা হচ্ছে। নিবন্ধে কোনও সমস্যা থাকলে তা নিয়ে সেটির আলাপ পাতায় আলোচনা করা উচিত, সরাসরি অপসারণ প্রস্তাব নয়! আফতাবুজ্জামান (আলাপ) ২০:০০, ২৮ ফেব্রুয়ারি ২০২২ (ইউটিসি) মনোরম ইউক্রেন   – (অপসারণের প্রস্তাবনা দেখুনলগ দেখুন) () প্রবন্ধের ক্যাটাগরির সাথে এর নামের মিল নেই ↠Tanbirzx (✉) ০৬:২৭, ২৮ ফেব্রুয়ারি ২০২২ (ইউটিসি)  @Tanbirzx বিষয়শ্রেণী ঠিক না থাকলে সেটা ঠিক করে দিন। নিবন্ধ কেন মোছা হবে? দ্রুত রাখুন। -- — ইয়াহিয়া (আলাপ • অবদান) - ০৮:২৫, ২৮ ফেব্রুয়ারি ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গোয়ালে লতা  এটি একটি বহুবর্ষজীবী পর্বতারোহী যার ত্রিকোণযুক্ত পাতা ২ থেকে ৩ সেন্টিমিটার লম্বা এবং ডিম্বাকৃতি থেকে আয়তাকার-ডিম্বাকৃতির পাতা।  ফুল ছোট সবুজাভ সাদা এবং বাদামী রঙের। ফল মাংসল, রসালো, গাঢ় বেগুনি বা কালো, প্রায় গোলাকার, ব্যাস প্রায় 1 সেমি। এটি ভারতের সমগ্র পাহাড় জুড়ে পাওয়া যায়।  প্রাপ্তিস্থান গোয়ালে লতা Cayratia গণে প্রায় 45 প্রজাতির উদ্ভিদ রয়েছে, যার মধ্যে কিছু মানুষের জন্য উপযোগী মূল্য রয়েছে। এটি এশিয়া, আফ্রিকা, অস্ট্রেলিয়া এবং প্রশান্ত মহাসাগরের দ্বীপপুঞ্জের গ্রীষ্মমণ্ডলীয় এবং উপক্রান্তীয় অঞ্চলে পাওয়া যায়।  Vitaceae-এর মধ্যে, Cayratia সবচেয়ে ঘনিষ্ঠভাবে Tetrastigma এবং Cyphostemma.c এর সাথে সম্পর্কিত। এটি ভারত, এশিয়া এবং অস্ট্রেলিয়ার আদি নিবাস। এই বহুবর্ষজীবী পর্বতারোহী জম্মু এবং রাজস্থান থেকে আসাম পর্যন্ত ভারতের উষ্ণ অংশে পাওয়া যায় যা উপদ্বীপের ভারতে 600 মিটার উচ্চতা পর্যন্ত বিস্তৃত।  Soejima, A.; Wen, J. (2006), "Phylogenetic analysis of the grape family (Vitaceae) based on three chloroplast markers", American Journal of Botany, 93 (2): 278–287, doi:10.3732/ajb.93.2.278, PMID 21646189 নাম পরিচয় Cayratia trifolia Linn.  ডোমিন সিন।  Vitis trifolia (পরিবার: Vitaceae) সাধারণত ইংরেজিতে Fox grape নামে পরিচিত;  আমলাবেল, হিন্দিতে রামচনা এবং সংস্কৃতে অমলাবেতাশ।        রাসায়নিক উপাদান ব্যবহার প্রাথমিক ফাইটোকেমিক্যাল স্ক্রীনিং-এর পর ক্যারেটিয়া ট্রাইফোলিয়ার পুরো উদ্ভিদে হলুদ মোমের তেল, স্টেরয়েড/টেরপেনয়েড, ফ্ল্যাভোনয়েড, ট্যানিন রয়েছে বলে জানা গেছে।  পাতায় স্টিলবেনস থাকে (পিসিড, রেভেরাট্রল, ভিনিফেরিন, অ্যামপেলোপসিন)।  কাণ্ড, পাতা, শিকড়গুলিতে হাইড্রোসায়ানিক অ্যাসিড, ডেলফিনিডিন এবং সায়ানিডিনের মতো বেশ কয়েকটি ফ্ল্যাভোনয়েড রয়েছে বলে রিপোর্ট করা হয়েছে।  এই উদ্ভিদে কেম্পফেরল, মাইরিসেটিন, কোয়ারসেটিন, ট্রাইটারপেনস এবং এপিফ্রিডেলানলও রয়েছে।  কন্দের নির্যাসের সাথে বীজের আধান ঐতিহ্যগতভাবে ডায়াবেটিস রোগীদের রক্তের চিনির মাত্রা পরীক্ষা করার জন্য মৌখিকভাবে দেওয়া হয়।  সাপের কামড়ের চিকিৎসায় আক্রান্ত অংশে টিউবারাস পেস্ট প্রয়োগ করা হয়।  পুরো উদ্ভিদ টিউমার, নিউরালজিয়া এবং স্প্লেনোপ্যাথিতে মূত্রবর্ধক হিসাবে ব্যবহৃত হয়।  এর আরোহীরা উন্মত্ত ষাঁড়ের গলায় মোড়ানো এবং পাতার পোল্টিস ষাঁড়ের ঘা জোয়াল করতে ব্যবহৃত হয়।  ছালের নির্যাস অ্যান্টিভাইরাল, অ্যান্টিব্যাকটেরিয়াল, অ্যান্টিপ্রোটোজোয়াল, হাইপোগ্লাইসেমিক, অ্যান্টিক্যান্সার এবং মূত্রবর্ধক কার্যকলাপ দেখায়।  এই নিবন্ধটি Cayratia trifolia Linn-এর রাসায়নিক এবং জৈবিক বৈশিষ্ট্যগুলির উপর আপগ্রেড করা পর্যালোচনার উপর দৃষ্টি নিবদ্ধ করে।  এবং এই প্ল্যান্টের উপর আরও তদন্ত শুরু করে। মূলশব্দ: জৈবিক, Cayratiam . তথ্যসূত্র  বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:ঔষধি উদ্ভিদ বিষয়শ্রেণী: থাইল্যান্ডের উদ্ভিদ বিষয়শ্রেণী: ইন্দোনেশিয়ার উদ্ভিদ
প্রেরক মানকদ (জন্ম ২৩ এপ্রিল ১৯৯৪) একজন ভারতীয় ক্রিকেটার যিনি সৌরাষ্ট্রের হয়ে খেলেন। ২৪ ফেব্রুয়ারী ২০১৬-এ তিনি ২০১৫-১৬ রঞ্জি ট্রফির ফাইনালে প্রথম-শ্রেণীর অভিষেক করেন। ২৫ ফেব্রুয়ারী ২০১৭-এ ২০১৬-১৭ বিজয় হাজারে ট্রফিতে সৌরাষ্ট্রের হয়ে তার লিস্ট এ অভিষেক হয়।  তিনি ২০১৮-১৯ বিজয় হাজারে ট্রফিতে সৌরাষ্ট্রের পক্ষে ছয় ম্যাচে ২০১২ রান সহ শীর্ষ রান স্কোরার ছিলেন। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে তাকে পাঞ্জাব কিংস কিনেছিল। আইপিএলের ২০২৩ সংস্করণে, তাকে লখনউ সুপার জায়ান্টস দ্বারা কিনে নেয়।   তথ্যসূত্র    বহিঃসংযোগ      বিষয়শ্রেণী:সৌরাষ্ট্রের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:লখনউ সুপার জায়ান্টসের ক্রিকেটার
কাঁঠালিয়ার পুতুল মুর্শিদাবাদ জেলার বিখ্যাত পুতুল। প্রায় তেরোশো বছরের প্রাচীন এই পুতুল তৈরির ধারা। খ্রিস্টিয় সপ্তম শতক থেকে এই পুতুল তৈরী হয়ে আসছে। খুবই কম কুম্ভকার সম্প্রদায় আজও বিলুপ্তপ্রায় এই পুতুল তৈরী করেন। তবে এই পুতুল পশ্চিমবঙ্গ রাজ্য সরকারের সাহায্যে পুনরায় হৃত গরিমা ফিরে পেয়েছে। পুতুলের গায়ে লাল-কালো ডোরা কাটা দাগ এই পুতুলের শনাক্তকারী চিহ্ন। বর্তমানে সাধন পাল ও তার পরিবারের লোকেরা এই ধরনে পুতুল তৈরী করেন।   ইতিহাস  রাজা শশাঙ্কের আমল থেকে এই পুতুল তৈরির ইতিহাস চলে আসছে। খ্রিস্টিয় সপ্তম শতক থেকে এই শিল্প চলে আসছে। শশাঙ্ক পোড়ামাটির শিল্পের উপর জোর দিয়ে ছিলেন। নানা উত্কীর্ণ লিপিতে এর নানা উল্লেখ পাব যায়। রাজা শশাঙ্কের ভাবনার বাস্তবায়নে উঠে পড়ে লেগেছিল কাঁঠালিয়ার মতো কয়েকটি গ্রাম। শুধু মাটির থালা, গ্লাস নয়, এই গ্রামে একসময় গড়ে উঠেছিল পুতুল তৈরির কারখানা। অতীতের স্মৃতি বহন করে এখনও নানা পুরনো বাড়িতে লাল-সাদা পুতুলগুলো অন্দরসজ্জার অঙ্গ হিসেবে শোভা পায়। কলকাতার শিল্পগ্রামে ইতিহাসের সাক্ষী হিসেবে শশাঙ্কের আমলের পোড়া মাটির সামগ্রী বাসনকোসন রাখা রয়েছে।  উপজীব্য   এখানকার পুতুল সাধারণ জনজীবনের নানা ঘটনা প্রতিভাত করে। জাতা পেশাই রত মহিলা সহ ধান্ভান্গার সময়ের বা দুজন মহিলার চুল বেঁধে দেওয়ার মত নানা নিত্য নৈমিত্তিক ঘটনা এখানে তুলে ধরা হয়।  এখানকার পুলিশ বা দারোগা পুতুলও খুব বিখ্যাত। ব্রিটিশ আমলের নানা দারোগাদের এখনো এই পুতুলের মাধ্যমে তুলে ধরা হয়। চন্দ্র শেখর, বৈদ্যনাথ, যাদবচন্দ্রএর মত দারোগার পুতুল এখানে বানানো হয়।   প্রস্তুত প্রণালী  এখানকার পুতুলগুলোকে প্রথমে চাকায় গড়ে নিয়ে পরে হাতে সুষম সঠিক আকার দেওয়া হয়। অভ্র মেশানো রং এই পুতুলকে অভাবনীয় সুন্দর করে তুলেছে। পুতুলের গায়ে ডোরা কাটা দাগ কাঁঠালিয়ার পুতুলের বিশেষ চিহ্ন।   তথ্যসূত্র   বিষয়শ্রেণী:বাংলার পুতুল বিষয়শ্রেণী:বাংলার লৌকিক শিল্প বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পশ্চিমবঙ্গের মৃৎশিল্প বিষয়শ্রেণী:পুতুল বিষয়শ্রেণী:বাংলার মৃৎশিল্প
মাইকেল লি অ্যাডে (ইংরেজি: Michael Lee Aday) (জন্ম: ২৭ সেপ্টেম্বর, ১৯৪৭), যিনি মিট লোফ ও মিট লোফ অ্যাডে নামে বেশি পরিচিত, একজন মার্কিন রক গায়ক, এবং অভিনেতা। তার জন্ম নাম ছিলো মারভিন লি অ্যাডে। তিনি বিখ্যাত তার সৃষ্ট অ্যালবাম ব্যাট আউট অফ হেল  ত্রয়ীর জন্য। এই অ্যালবাম ত্রয়ী বিশ্বব্যাপী ৪ কোটি কপি বিক্রি হয়েছে। অ্যালবাম মুক্তির ৩০ বছর পরেও এখনও প্রতি বছর এই অ্যালবামটি ২ লক্ষ কপি করে বিক্রি হচ্ছে, এবং নয় বছর ধরে এটি চার্টে অবস্থান করছে।BBC - radio 2 - Sold on Song - Top 100 - no 8 - 'Bat Out Of Hell '. Retrieved 2009-10-25.Bat Out Of Hell - The Story Behind The Album . Retrieved 2009-10-25.  যদি ব্যাট আউট অফ হেল ত্রয়ীর প্রথম ও দ্বিতীয় অ্যালবামটির সাফল্য ঈর্ষণীয় এবং এ দুটি অ্যালবাম তাকে গ্র্যামি পুরস্কার এনে দেয়, তবুও যুক্তরাষ্ট্রে খ্যাতি বা জনপ্রিয়তা তৈরি করতে যথেষ্ট বেগ পেতে হয়। অন্যদিকে ইউরোপে মিট লোফের পরিচয় একজন আইকনিক সংস্কৃতিকর্মী রূপে, বিশেষ করে যুক্তরাজ্যে, যেখানে তার র‌্যাঙ্কিং ২৩ নম্বর। এছাড়াও তিনি ভিএইচ১-এর ১০০ গ্রেটেস্ট আর্টিস্ট হার্ড রক-এ ৯৬তম অবস্থানে আছেন।   তথ্যসূত্র    বহিঃসংযোগ   দাপ্তরিক ওয়েবসাইট    বিষয়শ্রেণী:১৯৪৭-এ জন্ম বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন সঙ্গীতশিল্পী বিষয়শ্রেণী:মার্কিন গীতিকার বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:এরিস্টা রেকর্ডসে্র শিল্পী বিষয়শ্রেণী:আটলান্টিক রেকর্ডসের শিল্পী বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:এপিক রেকর্ডসের শিল্পী বিষয়শ্রেণী:টেক্সাসের সঙ্গীতশিল্পী বিষয়শ্রেণী:এমসিএ রেকর্ডসের শিল্পী বিষয়শ্রেণী:ভার্জিন রেকর্ডসের শিল্পী বিষয়শ্রেণী:২০২২-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:মার্কিন গায়ক বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন খ্রিস্টান বিষয়শ্রেণী:গ্র্যামি পুরস্কার বিজয়ী বিষয়শ্রেণী:টেক্সাসের অভিনেতা বিষয়শ্রেণী:ডালাসের সঙ্গীতজ্ঞ বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
হান্ডিয়াল ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। হান্ডিয়ালে রয়েছে বাংলাদেশের সবচেয় পুরাতন জগন্নাথ মন্দির, সপ্তদশ শতাব্দীতে ইসলাম ধর্ম প্রচার করতে আসা বুড়াপীর খ্যাত শাহ মোখলেছুর রহমান (রাঃ) এর মাজার শরীফ।   আয়তন ও জনসংখ্যা  গ্রামের সংখ্যা: ৩৮টি মৌজার সংখ্যা: ২২টি মোট জনসংখ্যা: প্রায় ২৯,৩১৮ জন (পুরুষ- ১৫,১১৫ জন এবং মহিলা- ১৪,২০৩ জন)।   শিক্ষা  সাক্ষরতার হার: ৬৫%। শিক্ষা প্রতিষ্ঠান: সরকারী প্রাথমিক বিদ্যালয়: ০৫টি বে-সরকারী প্রাথমিক বিদ্যালয়: ০৮টি উচ্চ বিদ্যালয়: ০৩টি মাদ্রাসা: ০৪টি।   দর্শনীয় স্থান   জগন্নাথ মন্দির  মোখলেছুর রহমান (রাঃ) এর মাজার শরীফ   জনপ্রতিনিধি  বর্তমান চেয়ারম্যান: মোঃ রবিউল করিম এম এ। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমোঃ আকতার আলী১৯৮৭-১৯৯১মোঃ আজাহার আলী১৯৯২-১৯৯৬মোঃ রবিউল করিম এম এ১৯৯৭-২০০২মোঃ নূরুল ইসলাম২০০৩-২০১১মোঃ রবিউল করিম এম এ২০১১-২০১৬কে. এম জাকির হোসেন২০১৬-২০২১   আরও দেখুন   পাবনা জেলা  চাটমোহর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:চাটমোহর উপজেলার ইউনিয়ন
আব্বাস উল্লাহ শিকদার ( – ১৮ জানুয়ারি ২০২০) বাংলাদেশের একজন প্রযোজক, অভিনেতা ও রাজনীতিবিদ ছিলেন। তিনি আনন্দ টিভি ও আনন্দমালা চলচ্চিত্রের মালিক ছিলেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন।   জীবনী  আব্বাস উল্লাহ শিকদার বেদের মেয়ে জোসনা প্রযোজনা করেছিলেন। এটি সবচেয়ে বেশি অর্থ উপার্জনকারী বাংলাদেশি চলচ্চিত্র। এছাড়া, তিনি মনের মাঝে তুমি, মোল্লা বাড়ীর বউ ও জ্বী হুজুর এর মত চলচ্চিত্র প্রযোজনা করেছিলেন। জ্বী হুজুর চলচ্চিত্রের মাধ্যমে সায়মন সাদিক ও সারা জেরিনের চলচ্চিত্রে অভিষেক ঘটে। চলচ্চিত্র প্রযোজনার পাশাপাশি তিনি চলচ্চিত্রে অভিনয়ও করেছেন।  আব্বাস উল্লাহ শিকদার ২০২০ সালের ১৮ জানুয়ারি ৬৫ বছর বয়সে মৃত্যুবরণ করেন।   নির্বাচিত চলচ্চিত্র তালিকা   বেদের মেয়ে জোসনা (১৯৮৯)  পাগল মন  মনের মাঝে তুমি  মোল্লা বাড়ীর বউ  জ্বী হুজুর   তথ্যসূত্র   বিষয়শ্রেণী:ঢাকার ব্যক্তি বিষয়শ্রেণী:১৯৫০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশ আওয়ামী লীগের রাজনীতিবিদ
করঞ্জলী রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার করঞ্জলী ও তার পার্শ্ববর্তী এলাকাগুলিতে রেল পরিষেবা প্রদান করে।   স্টেশন চত্বর  প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১২ নং জাতীয় সড়কের সাথে যুক্ত। এই স্টেশনে একটি সঠিক সংযোগ সড়ক আছে।   তথ্যসূত্র    বহিঃসংযোগ         বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:২০০১-এ পশ্চিমবঙ্গে প্রতিষ্ঠিত
কিনান চেনাই (জন্মঃ ২৯ জানুয়ারী ১৯৯১; হায়দ্রাবাদ) ট্রাপ ডিসিপ্লিনের একজন ভারতীয় শুটার। তিনি ২০১৬ সালের ২৬ জানুয়ারীতে দিল্লিতে অনুষ্ঠিত এশিয়া অলিম্পিক শুটিংয়ে জিতে ২০১৬ গ্রীষ্মকালীন অলিম্পিকের অংশগ্রহণের যোগ্যতা অর্জন করেন।  জীবনী কিনান চোনাই ভারতের হায়দ্রাবাদে একটি পারসী পরিবারে জন্মগ্রহণ করেন. তার বাবা ছিলেন একজন ট্রাপ ডিসেপ্লিনের জাতীয় স্তরের শুট্যার চ্যাম্পিয়ন এবং একজন ব্যবসাদার. তিনি একটি নির্বাচিত বিদেশী ভাষা জার্মানি নিয়ে তামিলনাড়ুর ওটির হার্বান স্কুল থেকে তার শিক্ষা সম্পন্ন করেন. স্কুল জীবনে তিনি হকি এবং ফুটবল টিমেও খেলতেন. তিনি স্কুলে ফ্রিস্টাইল সাঁতারে 3 বছর চ্যাম্পিয়ন হয়েছিলেন. 2013 তে তিনি প্রথম শটগান নেন এবং প্রাথমিক স্তরে তার বাবার কাছেই শিক্ষা পান. পরবর্তীকালে তিন চারবার অলিম্পিকে যাওয়া মানশের সিং কে ক্রীড়াশিক্ষক হিসাবে পান. তিনি ভারতের 50তম এবং 51তম জাতীয় জুনিয়র পুরুষ ট্রাপ স্যুটিং এ জিতে সোনার পদক অর্জন করেন. তিনি  2008 কমনওয়েলথ যুব গেমসে আরোও একটি সোনার পদক জয় করেন. 28 জানুয়ারী 2016 দিল্লীতে চতুর্থ এশিয়া অলিম্পিক স্যুটিং এ বাছাইপর্বের পর 2016 গ্রীষ্মকালীন অলিম্পিকে কিনান যোগ্যতা অর্জন করেন, যেখানে তিনি পুরুষ ট্রাপে 19তম স্থানে যোগ্যতা অর্জন করেন.  তথ্যসূত্র  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৬ গ্রীষ্মকালীন অলিম্পিকের শুটার বিষয়শ্রেণী:ভারতীয় অলিম্পিক শুটার বিষয়শ্রেণী:পারসি ব্যক্তি বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:ভারতীয় পুরুষ ক্রীড়া শুটার বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী
thumb|২০১৩ সালে সডমোসলেসফাহন (জার্মানি এর ওলেনবার্গ জেলা) -এ পিট এর গাদা পিট  কয়লার প্রাথমিক পর্যায় বা জাত। জলাভূমি ও আর্দ্র স্থানে বেড়ে ওঠা গাছপালা, গুল্মলতা, শ্যাওলা-শৈবালের আংশিক পচন ও বিসরণের প্রক্রিয়ায় উৎপন্ন একটি গাঢ় বাদামি বা কৃষ্ণকায় অবশেষ।  সামান্য পরিমাণ অক্সিজেন বিশিষ্ট বদ্ধ পানিতে উদ্ভিদাদির পচনের ফলে এটি গঠিত হয়। পিটে আর্দ্রতামূলক উপাদান ৭৫ শতাংশের বেশি, কার্বন ৬০% ও অক্সিজেন ৩০% (আদ্রতামুক্ত অবস্থায়)। শুষ্ক অবস্থায় এটি অবাধে জ্বলে। এতে শনাক্তযোগ্য উদ্ভিজ্জ কণিকা বিদ্যমান থাকলেও মণিক নেই বললেই চলে। বাংলাদেশের বিভিন্ন এলাকায় উল্লেখযোগ্য পরিমাণ পিট মজুতের সন্ধান পাওয়া গেছে। এগুলোর মধ্যে মাদারীপুরের বাঘিয়া ও চান্দা বিল, খুলনা জেলার কোলা মৌজা, মৌলভীবাজার জেলার মৌলভীবাজার ও চাতাল বিল এবং সুনামগঞ্জ জেলার পাগলা ও চোরকাই-এর নাম উল্লেখযোগ্য। বাংলাদেশে পিট ক্ষেত্রগুলো ভূ-পৃষ্ঠে বা এর খুব কাছে বিদ্যমান।  বাংলাদেশে প্রাপ্ত পিট বাদামি থেকে ঘন বাদামি রঙের এবং আঁশময় ও নরম। এটি সংকুচিত হয় এবং শুকালে দৃঢ় ও ভঙ্গুর হয়। বিষয়শ্রেণী:কয়লা বিষয়শ্রেণী:পাললিক শিলা বিষয়শ্রেণী:ধরন অনুযায়ী মৃত্তিকা বিষয়শ্রেণী:কাঠ-বহির্ভূত বনজ দ্রব্য বিষয়শ্রেণী:মাটি ভিত্তিক নির্মাণ সামগ্রী বিষয়শ্রেণী:জলাভূমি
দোমেনারেহ মসজিদ (, ) ইরানের সাক্কেজে অবস্থিত একটি মসজিদ। এটি সাক্কেজের এবং পুরো কুর্দিস্তান প্রদেশের প্রাচীনতম মসজিদগুলির মধ্যে একটি। এটি এখনো তার সম্পূর্ণ আসল আকারে টিকে আছে। এটি আফশারী সময় এবং জান্দিয়ান যুগের প্রথম দিকের অন্তর্গত মসজিদ। এই মসজিদের কাজ ১৯৯৯ সালের ১৬ই মার্চ ইরানের অন্যতম জাতীয় কাজ হিসাবে নিবন্ধিত হয়েছিল, যার নিবন্ধন নম্বর ২৬০০ ছিল।  নির্মাণ এই মসজিদটি একটি বর্গাকার পরিকল্পনায় নির্মাণ করা হয়েছে। এর নির্মাণে কাঁচা মাটি, কাদামাটি, ইট ও কাঠের মতো উপকরণ ব্যবহার করা হয়েছে। এই মসজিদের প্রবেশপথ পশ্চিম দিকে অবস্থিত। প্রবেশদ্বারে হলুদ ইট এবং টাইলসের একটি চীনা গিঁট টেক্সচারসহ ইটের দরজা রয়েছে; যা জান্দিয়ান যুগের প্রতিনিধিত্ব করে। প্রবেশপথের পর প্রায় ৩ বাই সাড়ে ৩ মিটারের একটি করিডোর রয়েছে, যেখান থেকে মসজিদের ছাদে ৯টি ধাপ পার করে পৌঁছানো যায়।  ইতিহাস স্থানীয় ইতিহাস অনুযায়ী, মসজিদটি আফশারী যুগের বিখ্যাত রহস্যময় ও গণিতবিদ শেখ হাসান মাওলানাবাদের সময়কার। নাদের শাহ আফশার যখন বাগদাদের উদ্দেশ্যে রওনা হন, তখন তিনি সাক্কেজের মধ্য দিয়ে যাচ্ছিলেন। সেসময়ে শেখ হাসান মওলানাবাদ সেই শহরের মানুষের জন্য একটি মসজিদ নির্মাণ করে দিতে অনুরোধ করেন। নাদের শাহ সাক্কেজের পুরানো অংশে এই মসজিদটি নির্মাণের আদেশ দেন। এখনও স্থানীয় কিছু লোক এই মসজিদকে শেখ হাসান মোলানাবাদ মসজিদ বলে ডাকে। এই দাবির বৈধতার অন্যতম লক্ষণ ও কারণ হচ্ছে, এই যাত্রায় নাদের শাহ শেখ হাসানকে উপহার হিসেবে দুটি ইনলে এবং একটি সুন্দর আঁকা চামড়ার টেবিলক্লথও দেন। এই উপহারগুলো বর্তমানে মোলানাবাদ গ্রামে রাখা হয়, যেখানে শেখ হাসানের সমাধি অবস্থিত। শেখ হাসানের সমাধিতে একটি কুরআনের পাণ্ডুলিপিও রয়েছে, যা আফশারী যুগের শেষের দিকে রচিত।  চিত্রশালা  তথ্যসূত্র  বিষয়শ্রেণী:ইরানের মসজিদ বিষয়শ্রেণী:ইরানি স্থাপত্য বিষয়শ্রেণী:গম্বুজসহ মসজিদ বিষয়শ্রেণী:ধর্মীয় ভবন ও স্থাপনা বিষয়শ্রেণী:১৭শ শতাব্দীর মসজিদ
বাগবের হত্যাকাণ্ড হল ২০০০ সালের ২২ মে নিরস্ত্র বাঙালি হিন্দু শরণার্থীদের ওপর এনএলএফটি খ্রিস্টান জঙ্গিদের দ্বারা সংঘটিত গণহত্যাকাণ্ডের ঘটনা। ওই দিন বাঘবের শরণার্থী শিবির থেকে পালিয়ে যাওয়ার সময় ২৫ জন বাঙালি হিন্দুকে হত্যা করা হয়েছিল।   পটভূমি  ত্রিপুরা রাজ্যের পশ্চিম ত্রিপুরা জেলার কল্যাণপুর থানার একটি গ্রাম বাগবের।  এটি পশ্চিম গিলতলীতে পুলিশ স্টেশন থেকে প্রায় ১ কিলোমিটার দূরত্বে অবস্থিত।  ২০০০ সালের মে মাসে চলমান জাতিগত দাঙ্গার সময় বাগবের একটি শরণার্থী ক্যাম্পে কয়েক হাজার বাঙালি হিন্দু আশ্রয় নেয়।   ক্যাম্পটি নিরঞ্জন সরদারপাড়া সিনিয়র বেসিক স্কুল-এ অবস্থিত ছিল।    ঘটনাবলী  ২০ মে বিকাল ৫টার দিকে প্রায় ৬০ এনএলএফটি জঙ্গিদের একটি আগ্নেয়অস্ত্রে সশস্ত্র দল বাগবের গ্রামে হামলা চালায়।  স্থানীয় সিপিআই (এম) নেতা আজয় ঘোষের বাড়িতে তারা গ্রেনেড ছুড়ে। হামলার খবর শুনে নিরঞ্জন সরদারপাড়া স্কুলের আশেপাশে আশ্রয় নেয়া শরণার্থীরা কাঞ্চনপুরের দিকে পালিয়ে যেতে শুরু করে।  উদ্বাস্তুদের পালিয়ে যাওয়া দেখে, এনএলএফটি জঙ্গিরা তাদের ওপর বন্দুকগুলি ছুড়ে। তিন উদ্বাস্তু অবিলম্বে নিহত হয়।  এরপর জঙ্গিরা শরণার্থী ক্যাম্পে বন্দীদের লক্ষ্যবস্তু করেছিল, যেখানে তারা ১৬ জনকে হত্যা করেছিল এবং কয়েকজনকে আহত করেছিল।  গণহত্যা সংঘটিত হওয়ার সময় বাগবের সিআরপিএফ অফিসাররা কোন প্রতিবাদ করেনি।  ১৯ জন বাঙালি হিন্দু এই স্থানে নিহত হন এবং অন্যরা গুরুতরভাবে আহত হন।  তাদের মধ্যে ছয়জন পরে মারা যান।   পরবর্তী ঘটনা  ২১ মে সকাল সাড়ে ১১টার দিকে কল্যাণপুর থানায় রাতিয়া-দুর্গাপুরে তিনটি বাঙালি হিন্দুকে হত্যা করে সন্দেহভাজন এনএলএফটি বিদ্রোহীরা।  তারপর বিদ্রোহীরা কয়েকটি বাড়িতে অগ্নিসংযোগ করে।  গণহত্যার পর কল্যাণপুরের পাঁচটি গ্রাম পঞ্চায়েত থেকে ৩৩৩ পরিবারকে উত্তর কল্যাণপুর গ্রাম পঞ্চায়েতের অধীনে অমর কলোনিতে স্থানান্তরিত করা হয়। প্রতিটি পরিবারের তাদের বাড়ি নির্মাণের জন্য ২৪ টন এবং ২০০০ রুপি নগদ প্রতিশ্রুতি দেওয়া হয়েছিল। যাইহোক, উত্তর কল্যাণপুর গ্রাম পঞ্চায়েত থেকে কোনও ঋণ গ্রহণ করার অধিকার তাদের ছিল না।  আরও দেখুন  মান্দাই গণহত্যাকাণ্ড  গোরেশ্বর গণহত্যাকাণ্ড  খয়রাবাড়ি গণহত্যাকাণ্ড  শিলাপাথর গণহত্যাকাণ্ড  উত্তর কামরূপ গণহত্যাকাণ্ড  হোজাই গণহত্যাকাণ্ড  নিচলামারি গণহত্যাকাণ্ড  তিনসুকিয়া গণহত্যা  কমলনগর হত্যাকাণ্ড  বোরোল্যান্ড গণহত্যাকাণ্ড ২০১৪  কোকড়াঝাড় গণহত্যাকাণ্ড ২০১২  নেলি হত্যাযজ্ঞ   তথ্যসূত্র   বিষয়শ্রেণী:ভারতে জাতিগোষ্ঠী নিধন বিষয়শ্রেণী:বাঙালি গণহত্যা বিষয়শ্রেণী:খ্রিস্টান সন্ত্রাসবাদ বিষয়শ্রেণী:২০০০-এ ভারত বিষয়শ্রেণী:বাঙালি হিন্দু গণহত্যা বিষয়শ্রেণী:ত্রিপুরায় অপরাধ বিষয়শ্রেণী:ভারতে হত্যাকাণ্ড বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:২০০০-এ ভারতে খুন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    ফলাফল জীবীত ব্যক্তির নিবন্ধ যাতে কোন তথ্যসূত্র নেই। সম্পাদকগণের মতামত অনুসারে নিবন্ধ অপসারিত হল।  – তানভির মোর্শেদ (আলাপ) ১৮:০৭, ৭ জানুয়ারি ২০১৭ (ইউটিসি)   তামিম শাহরিয়ার সুবিন  – (অপসারণের প্রস্তাবনা দেখুনলগ দেখুন) () নিবন্ধে কোনো তথ্যসূত্র নেই, এবং উল্লেখযোগ্যতা প্রশ্নবিদ্ধ। — তানভির • ১৪:১৬, ২২ ডিসেম্বর ২০১৬ (ইউটিসি)  অপসারণে । উইকিপিডিয়ার জন্য অপ্রয়োজনীয় এবং অনুল্লেখ্য নিবন্ধ। গুগল সার্চে দেখা গেল, তিনি কম্পিউটারের সমস্যা সমাধান প্রসঙ্গে দুটি বই লিখেছেন, তবে সেগুলোর সবই ব্যবসায়ীক দৃষ্টিভঙ্গির। --সাদি (আলাপ) ১৫:২৪, ২২ ডিসেম্বর ২০১৬ (ইউটিসি)  অপসারণে একমত। WP:GNG মানদন্ড অনুযায়ী উল্লেখযোগ্যতা প্রশ্নবিধ্য। ~ মহীন (আলাপ) ১৭:৪৬, ২২ ডিসেম্বর ২০১৬ (ইউটিসি) অপসারণে ।--রাফায়েল রাসেল (আলাপ) ০৭:৪৭, ২৬ ডিসেম্বর ২০১৬ (ইউটিসি)  , উইকিপিডিয়ার নীতিমালা অনুযায়ী উল্লেখযোগ্যতা প্রমাণে ব্যর্থ। ফেরদৌস'   ১৭:২৯, ২৯ ডিসেম্বর ২০১৬ (ইউটিসি)  , উল্লেখযোগ্য নয়।--Iqsrb722 (আলাপ) ০৭:৩৯, ২ জানুয়ারি ২০১৭ (ইউটিসি)  । ব্যক্তিকেন্দ্রীক প্রচারণা ও বিজ্ঞাপনের উদ্দেশ্যে নিয়ে রচনা করা হয়েছে। দ্রুত অপসারণ করা হউক। - Suvray (আলাপ) ১৬:২৫, ৪ জানুয়ারি ২০১৭ (ইউটিসি)   নীতিমালা অনুসারে উল্লেখযোগ্যতা প্রমাণে ব্যর্থ। তথ্যসূত্রের অভাব সুস্পষ্ট।  – তানভির মোর্শেদ (আলাপ) ১৭:৫১, ৭ জানুয়ারি ২০১৭ (ইউটিসি)উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।